NORAKSTS

|  |  |
| --- | --- |
| 26.03.2015. | Nr. 4/16 |

**PAR JELGAVAS PILSĒTAS ATZINĪBAS ZĪMI**

**„JELGAVA 750 - VĒSTURES GRIEŽOS”**

(ziņo I.Škutāne)

 **Atklāti balsojot ar 14 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rublis, A.Tomašūns, J.Strods, R.Šlegelmilhs, **PRET-** nav,  **ATTURAS** – nav,

Sakarā ar Jelgavas pilsētas dibināšanas 750.gadadienu un saskaņā ar likuma „Par pašvaldībām” 12.pantu,

**JELGAVAS PILSĒTAS DOME NOLEMJ:**

1. Nodibināt Jelgavas pilsētas atzinības zīmi „Jelgava 750 – Vēstures griežos” (pielikumā), turpmāk – atzinības zīme.
2. Atzinības zīmi var piešķirt par:

2.1. ilggadēju un nesavtīgu darbu Jelgavas pilsētas labā;

2.2. pilsētas vārda popularizēšanu Latvijā un ārpus tās robežām;

2.3. pilsētas vēsturiskā mantojuma izpēti un saglabāšanu;

2.4. pilsētas sabiedrības saliedētības stiprināšanu;

 2.5. uzņēmumu sociāli atbildīgas politikas īstenošanu.

1. Ierosinājumu par atzinības zīmes piešķiršanu var iesniegt no 2015.gada 1.aprīļa līdz 22.aprīlim Jelgavas pilsētas domes deputāti, Latvijā reģistrētās juridiskās personas vai iedzīvotāju grupa (vismaz 5 pilngadīgas fiziskas personas).
2. Ierosinājumā jānorāda:

4.1. izvirzītās fiziskās personas vārds, uzvārds, darbavieta, ieņemamais amats vai nodarbošanās vai juridiskās personas nosaukums, reģistrācijas numurs, darbības veids;

4.2. motivēts pamatojums atzinības zīmes piešķiršanai – īss apraksts par pretendentu, viņa darbību, ieguldījumu un sasniegtajiem rezultātiem;

4.3. informācija par ierosinājuma iesniedzēju – personas vārds, uzvārds, darbavieta, ieņemamais amats vai nodarbošanās, juridiskām personām – nosaukums, reģistrācijas numurs, juridiskā adrese.

1. Uzdot Jelgavas pilsētas domes priekšsēdētājam izveidot atzinības zīmes piešķiršanas komisiju, kurai veikt visas nepieciešamās darbības ierosinājumu saņemšanai un izvērtēšanai, kā arī iesniegt domes lēmuma projektu par atzinības zīmes piešķiršanu.
2. Vienlaikus ar atzinības zīmi piešķirt naudas balvu 750,00 *euro* (septiņi simti piecdesmit *euro* un 00 *centi*), pēc nodokļu nomaksas.
3. Atzinības zīmi un naudas balvu piešķirt Jelgavas pilsētas domes priekšsēdētāja pieņemšanā 2015.gada 28.maijā.

Domes priekšsēdētāja vietniece (paraksts) R.Vectirāne

NORAKSTS PAREIZS

Kancelejas vadītāja S.Ozoliņa

Jelgavā 2015.gada 26.martā